**Žiadateľ:**

*Adresa:*

*Zastúpený:*

*IČO:*

*adresa subjektu, ktorý*

*poskytol/poskytne verejné prostriedky*

Vec: Žiadosť o podanie stanoviska

 Dňa 20 sme podali na základe vyhlásenej výzvy Úradu vlády Slovenskej republiky žiadosť o poskytnutie dotácie na podporu sociálnych a kultúrnych potrieb a riešenia mimoriadne nepriaznivých situácií rómskej komunity *pre rok 2023* podľa § 2 ods. 1 písm. d) zákona č. 524/2010 Z. z. o poskytovaní dotácií v pôsobnosti Úradu vlády Slovenskej republiky v znení neskorších predpisov (ďalej len „zákon č. 524/2010 Z. z.). Kópiu žiadosti a popis projektu prikladáme v prílohe.

 Právnou podmienkou logického výkladu zákona č. 524/2010 Z. z. je skutočnosť, na rovnaký účel rovnakému žiadateľovi možno poskytnúť dotáciu len raz v príslušnom rozpočtovom roku. Táto podmienka sa nevzťahuje jedine na dotácie podľa § 2 ods. 3 písm. h), k), l), o), p) alebo písm. r) – tieto možno poskytnúť aj opakovane (podpora ochrany verejného poriadku, rómskych občianskych hliadok, komunitných peších hliadok, miestnych občianskych poriadkových služieb, susedských akčných skupín, domovníkov, asistentov samosprávy, zlepšovania občianskeho spolužitia, mediácie a scitlivovania verejnej mienky, podporu odstraňovania havarijných stavov obydlí vzniknutých najmä v dôsledku živelných pohrôm, pôsobenia prírodných živlov alebo požiarov, podporu zásobovania dodávkami elektrickej energie, tepelnej energie, paliva alebo vody určenej na ľudskú spotrebu v prípadoch ohrozujúcich ľudský život a ľudské zdravie, osobitne v situáciách pôsobenia nepriaznivých vplyvov vonkajšieho životného prostredia alebo nepriaznivých poveternostných vplyvov, financovanie projektov na základe priorít vlády Slovenskej republiky vo vzťahu k rómskym komunitám a úloh vyplývajúcich z programového vyhlásenia vlády Slovenskej republiky alebo verejných politík a verejných stratégií Slovenskej republiky, ktorých cieľom je odstránenie znevýhodnenia Rómov najmä v oblasti rovnakého zaobchádzania, nediskriminácie, prístupu k službám, zapájania sa do verejných politík zameraných na reprezentatívne presadzovanie potrieb marginalizovaných rómskych komunít, osobitne vo vzťahu k orgánom verejnej správy, odstraňovanie následkov mimoriadnych udalostí,3a) najmä ohrozenia verejného zdravia, na opatrenia krízovej intervencie vrátane núdzového zásobovania alebo na znižovanie negatívnych vplyvov krízovej situácie mimo času vojny a vojnového stavu financovaných podľa osobitného predpisu v samostatnom programe).

 Na základe zmluvy/rozhodnutia/žiadosti zo dňa ....... budeme/sme príjemcovia verejných prostriedkov, podľa § 2 písm. a) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov[[1]](#footnote-1), ktoré nám boli/budú poskytované v rozpočtovom roku 2023.

 Vzhľadom k týmto skutočnostiam, pre rozhodovací proces poskytovateľa dotácie, Vás žiadame o stanovisko, či podaná žiadosť o poskytnutie dotácie na podporu sociálnych a kultúrnych potrieb a riešenia mimoriadne nepriaznivých situácií rómskej komunity, v rozpočtovom roku 2023, vo vzťahu k verejným prostriedkom, ktoré nám boli/budú poskytnuté z Vašej strany, nemá za následok nedovolenú koncentráciu verejných prostriedkov poskytnutých subjektom verejnej správy, v jednom rozpočtovom roku – roku 2023, na rovnaký účel.[[2]](#footnote-2)

 Uvedenú správu, okrem jej zaslania na našu adresu, z dôvodu plynulosti hodnotenia žiadosti o poskytnutie dotácií, prosím súčasne zašlite aj na Úrad vlády Slovenskej republiky, Úrad splnomocnenca vlády Slovenskej republiky pre rómske komunity, Námestie slobody 1, 813 70 Bratislava v listinnej alebo elektronickej forme.

 *podpis a pečiatka žiadateľa*

1. *Verejnými prostriedkami finančné prostriedky, s ktorými hospodária právnické osoby verejnej správy; verejnými prostriedkami sú aj prostriedky Európskej únie a odvody Európskej únii. Subjektmi verejnej správy sú právnické osoby zapísané v registri organizácií vedenom Štatistickým úradom Slovenskej republiky. V ústrednej správe sa vykazujú štátne rozpočtové organizácie a štátne príspevkové organizácie, štátne účelové fondy (ďalej len „štátny fond“). V územnej samospráve sa vykazujú obce a vyššie územné celky a nimi zriadené rozpočtové organizácie a príspevkové organizácie, ako aj ďalšie subjekty, ktoré sú zapísané a zaradené v registri. Za verejné prostriedky sa teda považujú dotácie poskytované podľa § 8a ods. 1 zákona č. 523/2004 Z. z., ale napríklad aj transfery verejných prostriedkov (aj keď nie sú označené ako dotácie) poskytovaných podľa zákona č. 292/2014 Z. z. príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov, podľa zákona č. 443/2010 Z. z. dotáciách na rozvoj bývania a o sociálnom bývaní v znení neskorších predpisov, zákona č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov, zákona č. 150/2013 Z. z. o Štátnom fonde rozvoja bývania v znení neskorších predpisov, zákona č. 336/2015 Z. z. podpore najmenej rozvinutých okresov a o zmene a doplnení niektorých zákonov v znení neskorších predpisov, atď.* [↑](#footnote-ref-1)
2. *Napríklad aj podmienka vyplývajúca z § 5 zákona č. 526/2010 Z. z. zabezpečovanie spolufinancovania z vlastných prostriedkov alebo z iných ako verejných prostriedkov. Je preto plne v záujme žiadateľa o poskytnutie dotácie, aby inému orgánu verejnej správy, ktorý mu poskytne, alebo poskytol transfer v rozpočtovom roku 2023, vydávajúcemu stanovisko na základe tejto žiadosti, precízne uviedol, na aké aktivity žiada od poskytovateľa dotácie, Ministerstva vnútra Slovenskej republiky, poskytnutie dotácie, za účelom posúdenia, či nedochádza ku krížovému financovaniu tej istej aktivity z verejných prostriedkov.* [↑](#footnote-ref-2)